‘วิริยะ’จัดให้ตรวจรถฟรีรับสงกรานต์
&nbsp;
10 ส.ค. 2554

โพสต์ทูเดย์ — วิริยะจับมือกรมการขนส่งทางบก จัดโครงการตรวจรถก่อนเดินทางสงกรานต์ 
แหล่งข่าวจากบริษัท วิริยะประกันภัย เปิดเผยว่า ได้ร่วมมือกับกรมการขนส่งทางบกจัดโครงการตรวจรถก่อนใช้ ปลอดภัยแน่นอน 22 รายการ ตั้งแต่วันนี้ถึงวันที่ 12 เม.ย. 2553 เพื่อให้บริการตรวจเช็กสภาพความพร้อมของรถในเบื้องต้นก่อนออกเดินทางในช่วงเทศกาลสงกรานต์นี้ โดยไม่คิดค่าใช้จ่ายใดๆ ยกเว้นค่าวัสดุหรือค่าอะไหล่ ตั้งแต่วันที่ 17 มี.ค.12 เม.ย. 2553 เพื่อให้ประชาชนนำรถเข้ามาตรวจเช็กสภาพได้ที่ศูนย์ซ่อมมาตรฐานวิริยะประกันภัยทั้ง 18 แห่ง ครอบคลุม 12 พื้นที่ในกรุงเทพมหานคร 
ทั้งนี้ ประกอบด้วย พื้นที่พระราม 1 ได้แก่ บริษัท อู่วิกรม บริษัท อู่แม่กลอง และบริษัท เอ็น.เค.ซี.อินเตอร์ (นครชัย) พื้นที่พระราม 2 ได้แก่ บริษัท เฮงบอดี้คาร์ เซอร์วิส และบริษัท ธนบุรี ออโต้คาร์ พื้นที่ลุมพินี ได้แก่ บริษัท อ.พิพัฒน์ยนต์ (1989) และบริษัท ศัลยกรรมรถยนต์ 
สำหรับพื้นที่บางพลัด ได้แก่ บริษัท ไทยรัตน์ยานยนต์ และบริษัท เจริญภัณฑ์ยนตรกิจ เซอร์วิส พื้นที่รัตนาธิเบศร์ ได้แก่ หจก.งามวงศ์วาน คาร์แคร์ และบริษัท เอ็น.ซี. อินเตอร์เนชั่นแนล พื้นที่ปากเกร็ด (345) บริษัท นำสมัยเซอร์วิส พื้นที่ดอนเมือง บริษัท พี.รุ่งเรืองบริการ พื้นที่สุขาภิบาล 3 อู่รามอินทราการาจ พื้นที่รัชดา บริษัท อู่วิชัยยนต์ พื้นที่บางนา บริษัท รุ่งเจริญ บอดี้ คลินิก พื้นที่ปู่เจ้าสมิงพราย หจก.เป้งการาจ และพื้นที่สุขสวัสดิ์ บริษัท โสฬสคาร์เซอร์วิส
สำหรับรายการตรวจสภาพความพร้อมเบื้องต้นฟรีของรถยนต์ทั้ง 22 รายการนั้นส่วนใหญ่จะเป็นการตรวจพินิจด้วยสายตา โดยอาศัยความรู้ความชำนาญของช่าง อาทิ การตรวจสภาพยาง และเติมลมยาง เป่ากรองอากาศ หรือสายพาน การตรวจสอบระบบเครื่องยนต์ การตรวจสอบระบบกำลังส่ง การตรวจสอบระบบเบรค เป็นต้น ทั้งนี้รายการตรวจเช็คสภาพความพร้อมเบื้องต้นของรถยนต์นั้นจะขึ้นอยู่กับความพร้อมของศูนย์บริการแต่ละแห่งเป็นผู้กำหนดเองด้วย